**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL LEIDIMO ĮSIGYTI ELEKTROMOBILĮ**

2023 m. sausio 26 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 9 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 7 punktu, 10 straipsnio 3 dalimi, Plungės rajono savivaldybės taryba n u s p r e n d ž i a:

Leisti įsigyti Plungės rajono savivaldybės administracijai (toliau – Administracija) iš Savivaldybės biudžeto lėšų naują M1 klasės transporto priemonę – elektromobilį iki 45 000,00 Eur (keturiasdešimt penkių tūkstančių eurų) vertės su PVM Administracijos funkcijoms atlikti.

Savivaldybės meras

SUDERINTA:

Administracijos direktorius Mindaugas Kaunas

Turto skyriaus vedėja Živilė Bieliauskienė

Protokolo skyriaus kalbos tvarkytoja Simona Grigalauskaitė

Finansų ir biudžeto skyriaus vedėja Daiva Mažeikienė

Juridinio ir personalo administravimo skyriaus vedėjas Vytautas Tumas

Sprendimą rengė Turto skyriaus vyr. specialistė Inga Daublienė

**TURTO SKYRIUS**

**AIŠKINAMASIS RAŠTAS**

**PRIE PLUNGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL LEIDIMO ĮSIGYTI ELEKTROMOBILĮ“**

2023 m. sausio 10 d.

Plungė

**1. Parengto teisės akto projekto tikslai.** Leisti įsigyti Plungės rajono savivaldybės administracijai (toliau – Administracija) iš Savivaldybės biudžeto lėšų naują M1 klasės transporto priemonę – elektromobilį iki 45 000,00 Eur (keturiasdešimt penkių tūkstančių eurų) vertės su PVM Administracijos funkcijoms atlikti.

**2. Teisės akto projekto esmė**, **rengimo priežastys ir motyvai.** Administracija atlieka Savivaldybės funkcijas. Šiam tikslui įgyvendinti bei efektyviai naudojant biudžeto lėšas ir saugant aplinką, Administracija prašo leidimo įsigyti naują M1 klasės transporto priemonę, kurioje energija mechaniniam judesiui atlikti tiekiama tik iš elektros energijos kaupiklio. Tik elektra varomos transporto priemonės CO2 emisija turi būti 0 g/km.

Plungės rajono savivaldybės taryba priima sprendimą transporto priemonės įsigijimui, todėl ir parengtas šis sprendimo projektas.

**3. Kodėl būtina priimti sprendimą, kokių pozityvių rezultatų laukiama.** Tarnybinių lengvųjų automobilių įsigijimo, nuomos ir naudojimo Plungės rajono savivaldybės valdomose įmonėse, viešosiose ir biudžetinėse įstaigose taisyklių, patvirtintų Plungės rajono savivaldybės tarybos 2019 m. rugsėjo 26 d. sprendimu Nr. T1-228 „Dėl tarnybinių lengvųjų automobilių įsigijimo, nuomos ir naudojimo Plungės rajono savivaldybės valdomose įmonėse, viešosiose ir biudžetinėse įstaigose taisyklių patvirtinimo“, 4 punktu nustatyta, kad būtinas Savivaldybės tarybos leidimas įstaigai įsigyti transporto priemonę – automobilį. Dėl ne itin didelio nuvažiuojamo atstumo vienu įkrovimu, automobilis pritaikytas naudoti miesto transporto poreikiams – būtent ten, kur užterštumas pats didžiausias. Elektromobilis elektros varikliu neišmes jokių kenksmingų dujų savo eksploatacijos vietoje. Automobilis nesukels neigiamo poveikio aplinkai ir akustinės taršos atžvilgiu, nes elektros variklis veikia labai tyliai. Pagrindinis laukiamas efektas – tai sumažėjusios transporto išlaidos.

**4. Siūlomos teisinio reguliavimo nuostatos.** Leisti Administracijai įsigyti elektromobilį.

**5. Pateikti skaičiavimus, išlaidų sąmatas, nurodyti finansavimo šaltinius.** Sprendimui įgyvendinti lėšos numatytos 2023 m. Savivaldybės biudžete – 45 000,00 eurų.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Korupcijos pasireiškimo tikimybės nėra, korupcijos vertinimas neatliekamas.

**8. Nurodyti, kieno iniciatyva sprendimo projektas yra parengtas.** Sprendimo projektas parengtas Administracijos iniciatyva.

**9. Nurodyti, kuri sprendimo projekto pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Nėra.

**11. Kita svarbi informacija.** Nėra.

**12. Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Nenumatoma* | *Nenumatoma* |
| *Finansams* | *Nenumatoma* | *45 000,00 eurų* |
| *Socialinei aplinkai* | *Nenumatoma* | *Nenumatoma* |
| *Viešajam administravimui* | *Nenumatoma* | *Nenumatoma* |
| *Teisinei sistemai* | *Numatomas teisinis reguliavimas neprieštarauja įstatymams ir juos įgyvendinamiesiems aktams.* | *Nenumatoma* |
| *Kriminogeninei situacijai* | *Nenumatoma* | *Nenumatoma* |
| *Aplinkai* | *Mažinama oro tarša.* | *Nenumatoma* |
| *Administracinei naštai* | *Nenumatoma* | *Nenumatoma* |
| *Regiono plėtrai* | *Nenumatoma* | *Nenumatoma* |
| *Kitoms sritims, asmenims ar jų grupėms* | *Nenumatoma* | *Nenumatoma* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Turto skyriaus vyr. specialistė Inga Daublienė