**Projektas**

|  |
| --- |
| **PLUNGĖS RAJONO SAVIVALDYBĖS  TARYBA** |
| **SPRENDIMAS**  **DĖL MAKSIMALIŲ SOCIALINĖS GLOBOS PASLAUGŲ PLUNGĖS RAJONO SAVIVALDYBĖS GYVENTOJAMS FINANSAVIMO IŠLAIDŲ DYDŽIŲ PATVIRTINIMO** |
| 2023 m. sausio 26 d. Nr. T1- |
| Plungė |

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos socialinių paslaugų įstatymo 13 straipsniu, Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 „Dėl Socialinių paslaugų finansavimo lėšų ir apskaičiavimo metodikos patvirtinimo“ 32 punktu, Plungės rajono savivaldybės taryba n u s p r e n d ž i a :

1. Patvirtinti maksimalius socialinės globos paslaugų vienam Plungės rajono savivaldybės gyventojui išlaidų finansavimo dydžius:

1.1. trumpalaikė ir ilgalaikė socialinė globa senyvo amžiaus asmeniui, suaugusiam asmeniui su negalia ir vaikui su negalia socialinės globos įstaigose – iki 27 bazinės socialinės išmokos dydžio (toliau – BSI) per mėnesį;

1.2. trumpalaikė ir ilgalaikė socialinė globa senyvo amžiaus asmeniui su sunkia negalia, suaugusiam asmeniui su sunkia negalia ir vaikui su sunkia negalia socialinės globos įstaigose – iki 30 BSI per mėnesį;

1.3. trumpalaikė ir ilgalaikė socialinė globa senyvo amžiaus asmeniui, suaugusiam asmeniui su negalia ir vaikui su negalia grupinio gyvenimo namuose – iki 30 BSI per mėnesį;

1.4. trumpalaikė ir ilgalaikė socialinė globa senyvo amžiaus asmeniui, suaugusiam asmeniui su sunkia negalia ir vaikui su sunkia negalia grupinio gyvenimo namuose – iki 32 BSI per mėnesį.

2. Pripažinti netekusiu galios Plungės rajono savivaldybės tarybos 2020 m. vasario 13 d. sprendimo Nr. T1-13 „Dėl maksimalių socialinės globos paslaugų Plungės rajono savivaldybės gyventojams finansavimo išlaidų dydžių sąrašo patvirtinimo ir socialinių paslaugų teikimo kainų nustatymo“ 1 punktą.

3. Paskelbti šį sprendimą Teisės aktų registre ir Plungės rajono savivaldybės interneto svetainėje [www.plunge.lt](http://www.plunge.lt).

Savivaldybės meras

SUDERINTA:

Administracijos direktorius Mindaugas Kaunas

Administracijos direktoriaus pavaduotojas Mantas Česnauskas

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Finansų ir biudžeto skyriaus vedėja Daiva Mažeikienė

Administracijos patarėjas Dalius Pečiulis

Sprendimą rengė

Socialinės paramos skyriaus vedėja Jolanta Puidokienė

**SOCIALINĖS PARAMOS SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **,,DĖL MAKSIMALIŲ SOCIALINĖS GLOBOS PASLAUGŲ** **PLUNGĖS RAJONO SAVIVALDYBĖS GYVENTOJAMS FINANSAVIMO IŠLAIDŲ DYDŽIŲ PATVIRTINIMO“** |
| 2023 m. sausio 10 d.  Plungė |

**1. Parengto teisės akto projekto tikslai, uždaviniai, problemos esmė.**

Sprendimo projekto tikslas – patvirtinti maksimalius socialinės globos paslaugų Plungės rajono savivaldybės gyventojams finansavimo išlaidų dydžius.

**2. Kaip šiuo metu yra sprendžiami projekte aptarti klausimai.**

Maksimalus socialinės globos paslaugų Plungės rajono savivaldybės gyventojams finansavimo išlaidų dydžių sąrašas patvirtintas 2020 m. vasario 13 d. Plungės rajono savivaldybės tarybos sprendimu Nr. T1-13 „Dėl maksimalių socialinės globos paslaugų Plungės rajono savivaldybės gyventojams finansavimo išlaidų dydžių sąrašo patvirtinimo ir socialinių paslaugų teikimo kainų nustatymo“.

Kiekvienais metais įvairaus pavaldumo globos įstaigos, kuriose apgyvendinti Plungės rajono savivaldybės gyventojai, informuoja Plungės rajono savivaldybę (toliau – Savivaldybė) apie socialinės globos paslaugų kainų pokyčius jų įstaigose. Apgyvendinus asmenis socialinės globos įstaigose, Savivaldybė kompensuoja iš Savivaldybės biudžeto arba iš valstybės biudžeto specialiųjų tikslinių dotacijų (asmeniui su sunkia negalia) socialinės globos paslaugų kainos dalį, vadovaujantis Savivaldybės tarybos patvirtintais Plungės rajono savivaldybės gyventojams finansavimo išlaidų dydžiais.

Pateikiama informacija, kaip keitėsi socialinės globos kainos socialinės globos įstaigose 2022–2023 metais:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil.  Nr. | Globos namai |  | Savivaldybės  biudžeto lėšos /  asmenys su negalia / | | | Valstybės biudžeto lėšos  /asmenys su sunkia negalia/ | | |
| Kaina  /Eur/mėn. | Skirtumas | Asmenų  skaičius  2023-01-01 | Kaina  /Eur/  mėn. | Skirtumas | Asmenų skaičius  2023-01-01 |
| 1 | Plungės parapijos senelių globos namai | 2022  **2023** | 980  **1110** | 130 | 6 | 1260  **1450** | 190 | 24 |
| 2 | Žemaičių Kalvarijos Caritas skyriaus globos namai | 2022  **2023** | 1010  **1160** | 150 | 0 | 1160  **1360** | 200 | 19 |
| 3 | Rietavo parapijos senelių globos namai | 2021/2022  **2023** | 950  **1185** | 235 | 8 | 1105  **1340** | 235 | 25 |
| 4 | Kvėdarnos parapijos senelių globos namai | 2022  **2023** | 900  1000  **1170** | 270 | X | 1050  1210  **1370** | 320 | 2 |
| 5 | Stonaičių socialinės globos namai | 2022  **2023** | 950  **1140** | 190 | 11 | 1050  **1260** | 210 | 17 |
| 6 | Dūseikių socialinės globos namai | 2022  **2023** | 990  **1180** | 190 | 6 | 1100  **1320** | 220 | 7 |
| 7 | Padvarių  socialinės globos namai | 2022  **2023** | 1010  **1210** | 200 | 1 | 1125  **1350** | 225 | 3 |
| 8 | Ventos socialinės globos namai | 2022  **2023** | 1100  **1330** | 230 | X | 1200  **1450** | 250 | 1 |
| 9 | Specialieji socialinės globos namai  ,,Tremtinių namai“ | 2022  **2023** | 1100  **1320** | 220 | X | 1230  **1470** | 240 | 1 |
| 10 | Suvalkijos socialinės globos namai | 2022  **2023** | 1000  **1200** | 200 | 1 | 1120  **1340** | 140 | X |
| 11 | Viliaus Gaigalaičio socialinės globos namai | 2022  **2023** | 1050  1102  **1292** | 241 | 2 | 1210  1262  **1453** | 243 | 1 |
| 12 | VšĮ Antavilių pensionatas | 2022  **2023** | 1150  **1400** | 250 | X | 1200  **1510** | 310 | 1 |
| 13 | UAB „Pajūrio senelių namai“ | 2022  **2023** | 1100  1300  **1400** | 300 | X | 1150  1350  **1450** | 300 | 1 |
| 14 | VšĮ Šv. Domininko namai | 2022  **2023** | - | - | X | 1125,42  **1125,42** | 0 | 1 |
| 15 | VšĮ Muniškių globos namai | 2022  **2023** | 1280  **1280** | 0 | X | 1460  **1460** | 0 | 1 |
| 16 | VšĮ Senjorų dvaras | 2022  **2023** | 1250  **1300** | 150 | 1 | 1400  **1575** | 175 | X |
| 17 | VšĮ Taikos Karalienės globos namai | 2022  **2023** | 1150  **1350** | 200 | X | 1275  **1580** | 305 | 1 |
| 18 | VšĮ Sveikatos fondas | **2023** | **1400** | X | - | **1500** | - | 1 |
| 19 | BĮ Dienos veiklos centras  Salantų padalinys | 2022  **2023** | 900  **900** | 0 | X | 1100  **1100** | 0 | 1 |
| 20 | VšĮ Plungės rajono savivaldybės ligoninė | 2020/  2022  **2023** | 695  **1300** | 592 | 4\* | 803  **1480** | 669 | 10\* |

\**Socialinės globos paslaugų gavėjai per metus*

Pateikiama informacija, kaip keitėsi socialinės globos kainos grupinio gyvenimo namuose (GGN) 2022–2023 metais:

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Eil.  Nr. | GGN |  | Savivaldybės  biudžeto lėšos /  asmenys su negalia / | | | Valstybės biudžeto lėšos  /asmenys su sunkia negalia/ | | |
| Kaina  /Eur/mėn. | Skirtumas | Asmenų  skaičius  2023-01-01 | Kaina  /Eur/  mėn. | Skirtumas | Asmenų skaičius  2023-01-01 |
| 1 | Dūseikių | 2022  **2023** | 1080  **1300** | 220 | X | 1150  **1380** | 230 | X |
| 2 | Padvarių | 2022  **2023** | 1110  **1330** | 220 | 1 | 1200  **1440** | 240 | X |
| 3 | Ventos | 2022  **2023** | 1180  **1420** | 240 | X | 1280  **1530** | 250 | X |
| 4 | Suvalkijos | **2023** | **1320** | - | X | **1440** | 140 | X |
| 5 | VšĮ Vaikystės aitvarai | 2022  **2023** | 1200  1502  **1637** | 437 | 1 | 1400  1602  **1752** | 352 | X |

**3. Kodėl būtina priimti sprendimą, kokių pozityvių rezultatų laukiama.**

Atsižvelgiant į Socialinių paslaugų finansavimo ir lėšų apskaičiavimo metodikos, patvirtintos Lietuvos Respublikos Vyriausybės 2006 m. spalio 10 d. nutarimu Nr. 978 ,,Dėl socialinių paslaugų finansavimo ir lėšų apskaičiavimo metodikos patvirtinimo“ (toliau – Metodika) 32 punktą, savivaldybės nustato maksimalų socialinės globos paslaugų išlaidų finansavimo savo teritorijos gyventojams dydį.

Stebima, kad socialinės globos paslaugų kainos paslaugas teikiančiose įstaigose didėja, todėl atsižvelgiant į tai būtina nustatyti naujus maksimalius socialinės globos paslaugų išlaidų finansavimo dydžius, finansuojant minėtas paslaugas Savivaldybės gyventojams. Konkrečiam asmeniui teikiamos socialinės globos paslaugų išlaidų finansavimo dydis priklauso nuo asmens finansinių galimybių mokėti už socialines paslaugas, įvertintų vadovaujantis Mokėjimo už socialines paslaugas tvarkos aprašu. Vadovaujantis Metodika, asmuo pats pasirenka įstaigą, teikiančią socialinę globą, todėl nenustačius socialinės globos paslaugų išlaidų finansavimo maksimalių dydžių, būtų apribota asmens galimybė rinktis globos įstaigą pagal jo poreikius bei sveikatos būklę, nebūtų užtikrintas paslaugų tęstinumas jau gaunantiems paslaugas asmenims.

**4. Siūlomos teisinio reguliavimo nuostatos.**

Sprendimo projektu bus patvirtinti maksimalūs socialinės globos paslaugų Savivaldybės gyventojams finansavimo išlaidų dydžiai, kuriais vadovaujantis Savivaldybė finansuos socialinės globos paslaugų išlaidas konkrečiam asmeniui jo pasirinktoje ar paskirtoje socialinės globos įstaigoje.

**5. Pateikti skaičiavimus, išlaidų sąmatas, nurodyti finansavimo šaltinius.**

Rengiant šį sprendimo projektą socialinės globos paslaugų finansavimo dydžiai už socialines paslaugas išnagrinėti, atsižvelgiant į Socialinių paslaugų priežiūros departamento prie Socialinės apsaugos ir darbo ministerijos informaciją apie per 12 paskutinių mėnesių (iki 2022 m. kovo 1 d.) savivaldybėse pirktų ar finansuotų socialinių paslaugų vidutines kainas ir socialinės globos įstaigų, teikiančių šias paslaugas, nustatytas kainas.

Lentelėje pateikti duomenys, kuriais buvo vadovaujamasi siūlant nustatyti maksimalius socialinės globos paslaugų išlaidų finansavimo dydžius:

|  |  |  |  |  |
| --- | --- | --- | --- | --- |
| Socialinės paslaugos pavadinimas | SPPD informacija apie vidutines kainas savivaldybėse (iki 2022-03-01)  Eur/mėn. | | Įstaigų nustatytos kainos vidurkis  Eur/mėn. | Siūloma maksimalus  Dydis/BSI\*\* |
| Ilgalaikė (trumpalaikė) socialinė globa, teikiama socialinės globos įstaigose | Vaikai su negalia | Ilgalaikė | 1 243,53 | 27 |
| Vid.: 1 212,61  Maks.: 2 111,40 |
| Trumpalaikė |
| Vid.: 1 210,55  Maks.: 1 657,00 |
| Senyvo amžiaus asmenys | Ilgalaikė |
| Vid.: 813,64  Maks.: 1 635,85 |
| Trumpalaikė |
| Vid.: 832,74  Maks.: 1 407,00 |
| Suaugę asmenys su negalia | Ilgalaikė |
| Vid.: 795,19  Maks.: 1 635,65 |
| Trumpalaikė |
| Vid.: 828,83  Maks.: 1 582,42 |
| Vaikai su sunkia negalia | Ilgalaikė | 1 397,17 | 30 |
| Vid.: 1 132,51  Maks.: 2 111,40 |
| Trumpalaikė |
| Vid.: 1 263,08  Maks.: 2 111,40 |
| Senyvo amžiaus asmenys ir suaugę asmenys su sunkia negalia | Ilgalaikė |
| Vid.: 912,56  Maks.:1 635,85 |
| Trumpalaikė |
| Vid.: 929,89  Maks.:1 717,56 |
| Il Ilgalaikė (trumpalaikė) socialinė globa, teikiama grupiniuose gyvenimo namuose | Vaikai su negalia | Nepateikta | 1 401,40 | 30 |
| Senyvo amžiaus asmenys | Ilgalaikė |
| Vid.: 1 078,84  Maks.: 1 673,10 |
| Trumpalaikė – nepateikta |
| Suaugę asmenys su negalia | Ilgalaikė |
| Vid.: 1 150,49  Maks.:2 835,77 |
| Trumpalaikė |
| Vid.:1 069,50  Maks.: 1 338,50 |
| Vaikai su sunkia negalia | Nepateikta | 1 508,40 | 32 |
| Senyvo amžiaus ir suaugę asmenys su sunkia negalia | Nepateikta |
| Laikinas atokvėpis (kaip socialinė globa) | | Nepateikta | Pagal paslaugos rūšis taikyti tuos pačius įkainius bei siūlomą maksimalų finansavimo dydį | |

*\*\*BSI – bazinis socialinės išmokos dydis (1BSI) nuo 2023-01-01 – 49 Eur, patvirtintas Lietuvos Respublikos Vyriausybės 2022 m. gruodžio 14 d. nutarimu Nr. 1250 ,,Dėl Lietuvos Respublikos Vyriausybės 2014 m. lapkričio 5 d. nutarimo Nr. 1206 „Dėl socialinės paramos išmokų atskaitos rodiklių dydžių patvirtinimo“ pakeitimo“.*

Maksimalūs socialinės globos paslaugų Plungės rajono savivaldybės gyventojams finansavimo išlaidų dydžiai nurodomi iš Savivaldybės biudžeto lėšų ir (arba) valstybės biudžeto specialiosios tikslinės dotacijos Savivaldybės biudžetui (asmenims su sunkia negalia socialinei globai organizuoti) lėšų.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.**

Pripažinti netekusiu galios Plungės rajono savivaldybės tarybos 2020 m. vasario 13 d. sprendimo Nr. T1-13 „Dėl maksimalių socialinės globos paslaugų Plungės rajono savivaldybės gyventojams finansavimo išlaidų dydžių sąrašo patvirtinimo ir socialinių paslaugų teikimo kainų nustatymo“ 1 punktą.

**7. Kokios korupcijos pasireiškimo tikimybės, priėmus šį sprendimą, korupcijos vertinimas.**

Antikorupcinio vertinimo pažyma pridedama.

**8. Nurodyti, kieno iniciatyva sprendimo projektas yra parengtas.**

Plungės rajono savivaldybės administracijos Socialinės paramos skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.**

Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.**

Priimtą ir patvirtintą sprendimą paskelbti Teisės aktų registre ir Plungės rajono savivaldybės interneto svetainėje [www.plunge.lt](http://www.plunge.lt).

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.)

Kita.

1) Maksimalių socialinės globos paslaugų Plungės rajono savivaldybės gyventojams finansavimo išlaidų dydžių sąrašas, patvirtintas Plungės rajono savivaldybės tarybos 2020 m. vasario 13 d. sprendimu Nr. T1-13 „Dėl maksimalių socialinės globos paslaugų Plungės rajono savivaldybės gyventojams finansavimo išlaidų dydžių sąrašo patvirtinimo ir socialinių paslaugų teikimo kainų nustatymo“.

2) <https://sppd.lrv.lt/lt/veiklos-sritys/socialiniu-paslaugu-vidutines-kainos>

**12.** **Numatomo teisinio reguliavimo poveikio vertinimas** (pagrįsti, kokios galimos teigiamos, neigiamos pasekmės, priėmus projektą, kokių priemonių reikėtų imtis, kad neigiamų pasekmių būtų išvengta).**\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *nenumatomas* |
| *Finansams* |  | *nenumatomas* |
| *Socialinei aplinkai* |  | *nenumatomas* |
| *Viešajam administravimui* |  | *nenumatomas* |
| *Teisinei sistemai* |  | *nenumatomas* |
| *Kriminogeninei situacijai* |  | *nenumatomas* |
| *Aplinkai* |  | *nenumatomas* |
| *Administracinei naštai* |  | *nenumatomas* |
| *Regiono plėtrai* |  | *nenumatomas* |
| *Kitoms sritims, asmenims ar jų grupėms* |  | *nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjai:

Plungės rajono savivaldybės administracijos

Socialinės paramos skyriaus vedėja **\_\_\_\_\_\_\_\_\_\_\_**  Jolanta Puidokienė

(pareigos) (parašas) (vardas, pavardė)

Plungės rajono savivaldybės administracijos

Socialinės paramos skyriaus vyr. specialistė **\_\_\_\_\_\_\_\_\_\_\_**  Kristina Karalienė

(pareigos) (parašas) (vardas, pavardė)