**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PRITARIMO PLUNGĖS RAJONO SAVIVALDYBĖS VISUOMENĖS SVEIKATOS BIURO DALYVAVIMUI KONKURSE PAREIŠKĖJO TEISĖMIS TEIKIANT PARAIŠKĄ PAGAL VALSTYBINIO VISUOMENĖS SVEIKATOS STIPRINIMO FONDO KVIETIMO TEIKTI PARAIŠKAS PREVENCINIŲ PROJEKTŲ PRIEMONĘ ,,4.1.4. INICIATYVOS PSICHIKOS SVEIKATAI STIPRINTI DEMENCIJA AR ALZHEIMERIO LIGA SERGANTIEMS ŽMONĖMS IR JŲ ARTIMIESIEMS“ IR LĖŠŲ SKYRIMUI**

2023 m. sausio 26 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos sveikatos apsaugos ministerijos skelbiamo 2023 metų Valstybinio visuomenės sveikatos stiprinimo fondo lėšomis finansuotinų prevencinių projektų, Socialinės informacinės kampanijos ir mokslinių tyrimų projektų finansavimo konkurso nuostatomis, Plungės rajono savivaldybės taryba n u s p r e n d ž i a:

1. Pritarti Plungės rajono savivaldybės visuomenės sveikatos biuro dalyvavimui konkurse pareiškėjo teisėmis teikiant paraišką pagal Valstybinio visuomenės sveikatos stiprinimo fondo kvietimo teikti paraiškas prevencinių projektų priemonę ,,4.1.4. Iniciatyvos psichikos sveikatai stiprinti demencija ar Alzheimerio liga sergantiems žmonėms ir jų artimiesiems“ (toliau –Paraiška).

2. Lietuvos Respublikos sveikatos apsaugos ministerijai priėmus sprendimą, finansuoti Projektą, prisidėti prie Projekto įgyvendinimo ne mažiau kaip 5 procentus visų tinkamų finansuoti Projekto išlaidų Savivaldybės lėšomis bei padengti tinkamas ir netinkamas finansuoti, tačiau Projektui parengti ir įgyvendinti būtinas išlaidas, kurių nepadengia Projekto finansavimas.

3. Įgalioti Plungės rajono savivaldybės visuomenės sveikatos biuro direktorių pasirašyti su Paraiškos teikimu bei įgyvendinimu susijusius dokumentus.

Savivaldybės meras

SUDERINTA:

Administracijos direktorius Mindaugas Kaunas

Protokolo skyriaus kalbos tvarkytoja Simona Grigalauskaitė

Juridinio ir personalo administravimo skyriaus vedėjas Vytautas Tumas

Strateginio planavimo ir investicijų skyriaus vedėja Žaneta Vaitkuvienė

Finansų ir biudžeto skyriaus vedėja Daiva Mažeikienė

Sprendimą rengė savivaldybės gydytoja Oresta Gerulskienė

**SAVIVALDYBĖS GYDYTOJAS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL PRITARIMO PLUNGĖS RAJONO SAVIVALDYBĖS VISUOMENĖS SVEIKATOS BIURO DALYVAVIMUI KONKURSE PAREIŠKĖJO TEISĖMIS TEIKIANT PARAIŠKĄ PAGAL VALSTYBINIO VISUOMENĖS SVEIKATOS STIPRINIMO FONDO KVIETIMO TEIKTI PARAIŠKAS PREVENCINIŲ PROJEKTŲ PRIEMONĘ ,,4.1.4. INICIATYVOS PSICHIKOS SVEIKATAI STIPRINTI DEMENCIJA AR ALZHEIMERIO LIGA SERGANTIEMS ŽMONĖMS IR JŲ ARTIMIESIEMS“ IR LĖŠŲ SKYRIMUI“**

2023 m. sausio 9 d.

Plungė

**1. Parengto teisės akto projekto tikslai.** Pritarti Plungės rajono savivaldybės visuomenės sveikatos biuro dalyvavimui konkurse pareiškėjo teisėmis teikiant paraišką pagal Valstybinio visuomenės sveikatos stiprinimo fondo (toliau – Fondas) kvietimo teikti paraiškas prevencinių projektų priemonę ,,4.1.4. Iniciatyvos psichikos sveikatai stiprinti demencija ar Alzheimerio liga sergantiems žmonėms ir jų artimiesiems“ (toliau – Paraiška) ir lėšų skyrimui.

Privalomas specialusis reikalavimas 4.1.4. priemonei: tikslinė grupė – demencija ar Alzheimerio liga sergantys asmenys ir jų artimieji.

Lietuvos Respublikos sveikatos apsaugos ministerijos skelbiamo Fondo lėšomis finansuotinų prevencinių projektų, socialinės informacinės kampanijos ir mokslinių tyrimų projektų finansavimo konkurso tikslas – skatinti sveiką gyvenseną ir stiprinti visuomenės psichikos sveikatą.

2023 metų Fondo lėšomis finansuotinų visuomenės sveikatos išsaugojimo ir stiprinimo veiklų sritys ir prioritetai patvirtinti Lietuvos Respublikos sveikatos apsaugos ministro įsakymu Nr. V-1825 [„Dėl 2023 metų Valstybinio visuomenės sveikatos stiprinimo fondo lėšomis finansuojamų visuomenės sveikatos išsaugojimo ir stiprinimo veiklų sričių ir prioritetų tvirtinimo“](https://www.e-tar.lt/portal/lt/legalAct/91954840765911edbc04912defe897d1).

**2.** **Kaip šiuo metu yra sprendžiami projekte aptarti klausimai.** Lietuvos Respublikos sveikatos apsaugos ministerija paskelbė Fondo lėšomis finansuotinų prevencinių projektų, socialinės informacinės kampanijos ir mokslinių tyrimų projektų finansavimo konkursą, kurio tikslas – skatinti sveiką gyvenseną ir stiprinti visuomenės psichikos sveikatą.

Fondo lėšomis finansuojamos įrodymais grįstos, sveikos gyvensenos įgūdžius kuriančios ar sveikatai kenkiančią elgseną keičiančios veiklos.

Projektų paraiškų priėmimo terminas:

Projektų paraiškų pateikimo pradžia – 2023 m. sausio 2 d.

Projektų paraiškų pateikimo pabaiga – 2023 m. sausio 31 d.

2023 metų Fondo lėšomis finansuotinų visuomenės sveikatos išsaugojimo ir stiprinimo veiklų sritys ir prioritetai patvirtinti Lietuvos Respublikos sveikatos apsaugos ministro įsakymu Nr. V-1825 „Dėl 2023 metų Valstybinio visuomenės sveikatos stiprinimo fondo lėšomis finansuojamų visuomenės sveikatos išsaugojimo ir stiprinimo veiklų sričių ir prioritetų tvirtinimo“.

**3. Kodėl būtina priimti sprendimą, kokių pozityvių rezultatų laukiama.** Priėmus šį Savivaldybės tarybos sprendimą, Plungės rajono savivaldybės visuomenės sveikatos biuras pareiškėjo teisėmis dalyvaus konkurse teikiant paraišką pagal Valstybinio visuomenės sveikatos stiprinimo fondo kvietimo teikti paraiškas prevencinių projektų priemonę ,,4.1.4. Iniciatyvos psichikos sveikatai stiprinti demencija ar Alzheimerio liga sergantiems žmonėms ir jų artimiesiems“.

Projekto įgyvendinimo metu Plungės rajono savivaldybės teritorijoje veikiančių senjorų globos įstaigose bus taikomos priemonės, nukreiptos į psichikos sveikatos stiprinimą demencija ar Alzheimerio liga sergantiems žmonėms ir jų artimiesiems. Šiam tikslui pasiekti bus pasitelktos naujausios mokslo patvirtintos praktikos, taikomos ES šalyse, Skandinavijoje, JAV ir Kanadoje, nukreiptos į fizinį aktyvumą, užsiėmimus su pačiais sergančiaisiais ir su jų artimaisiais, pagalba jiems.

Numatomi fizinio aktyvumo užsiėmimai, judėjimą skatinančios ir įgalinančios priemonės (kineziterapija, masažai), terapijos užsiėmimai taikant įvairius metodus (pvz. kaniterapija, spalvų, šviesų, garsų terapija) senjorams, taip pat ir atskiras priemonių paketas sergančiųjų artimiesiems – edukaciniai užsiėmimai, terapija, streso valdymo užsiėmimai, edukacinės medžiagos rengimas ir platinimas.

Be pagrindinių veiklų, nukreiptų į sergančiuosius ir jų artimuosius, bus vykdoma ir viešinimo kampanija tiek Plungės rajono, tiek platesniu mastu (pagal SSF reikalavimus), susijusi su psichikos sveikatos gerinimo iniciatyvomis tikslinei grupei ir jų artimiesiems.

**4. Siūlomos teisinio reguliavimo nuostatos.** 2022 m. gruodžio 14 d. Sveikatos apsaugos ministro įsakymu Nr. V-1857 ,,Dėl 2023 metų kvietimo teikti paraiškas valstybinio visuomenės sveikatos stiprinimo fondo lėšomis finansuotiniems prevenciniams projektams, socialinės informacinės kampanijos ir mokslinių tyrimų projektams įgyvendinti tvirtinimo“ patvirtintas 2023 metų kvietimas teikti paraiškas Fondo lėšomis finansuotiniems prevenciniams projektams, socialinės informacinės kampanijos ir mokslinių tyrimų projektams įgyvendinti. Projektų paraiškų pateikimo  pabaiga – 2023 m. sausio 31 d.

**5. Pateikti skaičiavimai, išlaidų sąmatos, nurodyti finansavimo šaltiniai.** Lietuvos Respublikos sveikatos apsaugos ministerijai priėmus sprendimą, reikės finansuoti Projektą, prisidėti prie Projekto įgyvendinimo ne mažiau kaip 5 procentus visų tinkamų finansuoti Projekto išlaidų Savivaldybės lėšomis bei padengti tinkamas ir netinkamas finansuoti, tačiau Projektui parengti ir įgyvendinti būtinas išlaidas, kurių nepadengia Projekto finansavimas.

Galima prašyti didžiausia lėšų suma – 60 000,00 eurų. Prisidėjimas prie projekto ne mažiau 5 proc. (t. y. apie 3 000 Eur).

Projekto išlaidos apims darbo užmokesčio išlaidas specialistams, vykdantiems Projekto veiklas, lektorių-edukatorių paslaugų išlaidas, viešinimo medžiagos, atributikos ir edukacinės medžiagos rengimo, spaudos (gamybos) išlaidas, edukacinių ir viešinimo renginių organizavimo išlaidas, darbo užmokesčio projekto administravimo veikloms (Projekto vadovas ir Projekto finansininkas) išlaidas, kitas susijusias Projekto veikloms vykdyti būtinas išlaidas.

Projekto įgyvendinimo trukmė – iki 2023 m. gruodžio 1 d.

**6. Nurodyti, kokius galiojančius aktus reikėtų pakeisti ar pripažinti netekusiais galios, priėmus sprendimą pagal teikiamą projektą.** Nėra.

**7. Kokios korupcijos pasireiškimo tikimybės, priėmus šį sprendimą.** Korupcijos pasireiškimo tikimybės, priėmus šį sprendimą, nėra.

**8. Nurodyti, kieno iniciatyva sprendimo projektas yra parengtas.** Sprendimo projektas parengtas Plungės rajono savivaldybės visuomenės sveikatos biuro iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijos, skyriams, organizacijoms ir t.t.) patvirtintas sprendimas turi būti išsiųstas.** Lietuvos Respublikos Sveikatos apsaugos ministerijai.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Kaip papildoma medžiaga pridedamas Plungės rajono savivaldybės visuomenės sveikatos biuro 2023 m. sausio 9 d. raštas Nr. SB-010 ,,Dėl pritarimo“.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Fondo lėšomis finansuojamos įrodymais grįstos, sveikos gyvensenos įgūdžius kuriančios ar sveikatai kenkiančią elgseną keičiančios veiklos.* | *Nenumatoma* |
| *Finansams* | *Didžiausia lėšų suma – 60 000,00 eurų. Prisidėjimas prie Projekto ne mažiau 5 proc. (t. y. apie 3 000 Eur).* |  |
| *Socialinei aplinkai* | *Teigiamas. Projekto įgyvendinimo metu Plungės rajono savivaldybės teritorijoje veikiančių senjorų globos įstaigose bus taikomos priemonės, nukreiptos į psichikos sveikatos stiprinimą demencija ar Alzheimerio liga sergantiems žmonėms ir jų artimiesiems.* |  |
| *Viešajam administravimui* |  | *Nenumatoma* |
| *Teisinei sistemai* |  | *Nenumatoma* |
| *Kriminogeninei situacijai* |  | *Nenumatoma* |
| *Aplinkai* | *Teigiamas. Priemonių paketas sergančiųjų artimiesiems – edukaciniai užsiėmimai, terapija, streso valdymo užsiėmimai, edukacinės medžiagos rengimas ir platinimas.* |  |
| *Administracinei naštai* |  | *Nenumatoma* |
| *Regiono plėtrai* | *Teigiamas* |  |
| *Kitoms sritims, asmenims ar jų grupėms* | *Bus vykdoma viešinimo kampanija* |  |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

savivaldybės gydytoja Oresta Gerulskienė